**ACORD**

**DE COLABORARE COMERCIAL-ECONOMICĂ**

**DINTRE**

**GUVERNUL REPUBLICII MOLDOVA**

**ŞI**

**GUVERNUL REPUBLICII KÎRGÎZE**

*Guvernul Republicii Moldova şi Guvernul Republicii Kîrgîze*, denumite în continuare „Părţi”,

*ţinând* cont, că integrarea economică este unul din principalele elemente a colaborării bilaterale,

*reieşind* din necesitatea întăririi şi dezvoltării în continuare a relaţiilor comercial-economice şi de producţie reciproc avantajoase, conferindu-le un caracter stabil şi de lungă durată, utilizării eficiente a potenţialului economic şi tehnico-ştiinţific al ambelor state şi ridicării bunăstării popoarelor lor,

*au convenit asupra următoarelor:*

**Articolul 1**

Părţile, ţinând cont de necesitatea consolidării raporturilor economice reciproc avantajoase, creează condiţii favorabile pentru colaborare în baza principalelor direcţii de dezvoltare social-economică, perfecţionarea bazei juridice în domeniul reglementării relaţiilor comercial-economice, crearea structurilor mixte de producere în conformitate cu legislaţia naţională în vigoare.

**Articolul 2**

În vederea realizării practice a colaborării prevăzute în prezentul Acord şi în conformitate cu legislaţia în vigoare a statelor lor, Părţile vor încuraja colaborarea şi încheierea acordurilor şi contractelor între persoanele fizice şi juridice din Republica Moldova şi Republica Kîrgîză şi vor oferi în acest scop facilităţile necesare.

**Articolul 3**

1. Părţile realizează colaborarea economică prin dezvoltarea relaţiilor economice reciproc avantajoase dintre agenţii economici ai ambelor state indiferent de forma de proprietate, în corespundere cu legislaţia Republicii Moldova şi Republicii Kîrgîze, tratatele internaţionale, participanţi ale cărora sunt Părţile Contractante.
2. Părţile în corespundere cu legislaţia naţională acordă sprijinul în:
3. realizarea proiectelor investiţionale reciproc avantajoase;
4. crearea întreprinderilor mixte şi grupurilor financiar-industriale;
5. livrarea producţiei industriale, mărfurilor din industria petrochimică;
6. participarea reciprocă în formarea şi utilizarea infrastructurii transportului, terminalelor de păstrare a mărfurilor tranzitate;
7. colaborarea în cadrul sectorului agroindustrial;
8. colaborarea în domeniul științei și tehnologiei;
9. colaborarea în domeniul turismului, inclusiv şi cel ecologic;
10. colaborarea în domeniul alimentării cu apă şi sanitaţie.
11. Părţile tind spre participarea în cadrul organizaţiilor economice regionale, la fel şi participarea reciprocă în cadrul proiectelor regionale de ramură, inclusiv în sfera transportului mărfurilor tranzitate cu implicarea agenţilor economici.

**Articolul 4**

1. Formele principale de colaborare între Părţi vor fi cele enumerate mai jos:
2. organizarea şi desfăşurarea conferinţelor de interes comun, seminarelor, forumurilor de afaceri, expoziţiilor şi iarmaroacelor;
3. schimbul de informaţii, materiale, date statistice, acte normativ-juridice în sfera activităţii economice;
4. elaborarea proiectelor şi programelor comune în sfera dezvoltării businessului;
5. atragerea agenţilor economici şi organizaţiilor interesate precum şi coordonarea activităţii acestora întru realizarea prezentului Acord;
6. Activităţile Părţilor nu se limitează doar la formele de colaborare indicate şi pot fi extinse în alte domenii.

**Articolul 5**

1. În scopul realizării prevederilor prezentului Acord, Părţile vor stabili Comisia interguvernamentală moldo-kîrgîze pentru cooperarea comercial-economică (denumită în continuare "Comisie").
2. Comisia va fi compusă din reprezentanții relevanţi ai ambelor Părți. Fiecare din Părți își va alege președintele,vicepreședintele şi secretarul și va stabili componența acesteia în conformitate cu prevederile legislației naționale.
3. Pentru examinarea subiectelor adiţionale, Comisia poate înființa, în limitele competențelor sale, grupuri de lucru specializate, precum și definirea sarcinilor și termenele de executare al acestora.
4. Comisia interguvernamentală se va întruni o dată pe an, prin rotație, în Republica Moldova şi Republica Kîrgîză. Dacă este necesar, Părțile pot convoca o reuniune extraordinară, data și locul ședinței vor fi convenite de comun acord de către reprezentanţii Părților.

**Articolul 6**

1. Sarcinile de bază ale Comisiei sînt următoarele:
2. monitorizarea implementării prezentului Acord şi altor subiecte ce pot apărea în cadrul realizării acestuia.
3. realizarea analizelor periodice şi aprecierilor cooperării economice;
4. pregătirea propunerilor îndreptate spre dezvoltarea în continuare a cooperării economice;
5. identificarea obstacolelor care limitează dezvoltarea cooperării economice şi propunerea acţiunilor corespunzătoare în scopul eliminării lor;
6. Comisia va înainta recomandări la modificările şi amendamentele prezentului Acord.

**Articolul 7**

1. Părţile vor contribui la fondarea în oraşele Chişinău şi Beşkek a reprezentanţelor comerciale, precum şi deschiderea şi activitatea pe teritoriul lor a reprezentanţelor unor companii şi întreprinderi ale Părţilor.
2. Sarcinile, funcţiile şi drepturile reprezentanţelor vor fi stabilite în conformitate cu legislaţia naţională a Părţilor.

**Articolul 8**

Prezentul Acord nu aduce atingeri drepturilor şi obligaţiilor ce decurg din alte acorduri bilaterale sau multilaterale la care Republica Moldova şi Republica Kîrgîză sunt Părţi.

**Articolul 9**

La solicitarea Părților, prezentul Acord poate fi modificat și completat printr-un Protocol adițional, care constituie o parte integrantă din prezentul Acord.

**Articolul 10**

În cazul apariţiei unor divergenţe privind interpretarea şi aplicarea prevederilor prezentului Acord, acestea vor fi soluţionate pe calea consultărilor şi negocierilor bilaterale.

**Articolul 11**

1. Prezentul Acord va intra în vigoare la data primirii ultimei notificări, în scris, despre îndeplinirea de către Părţi a procedurilor interne necesare intrării lui în vigoare. Prezentul Acord se încheie pentru o perioadă de cinci (5) ani și va fi prelungit automat pentru următoarele perioade de cinci ani.
2. Fiecare Parte Contractantă poate denunța acordul printr-o notificare scrisă de reziliere a celeilalte Părți Contactante prin canale diplomatice, cu un an înainte de expirarea perioadei inițiale sau a oricărei perioade ulterioare de 5 ani. În acest caz, acordul încetează la șase luni de la data primirii notificării de reziliere de către cealaltă Parte Contractantă.
3. Încetarea acţiunii prezentului Acord nu afectează drepturile şi obligaţiunile, ce reies din tratatele şi contractele, încheiate în cadrul prezentului Acord în perioada lui de valabilitate.

Semnat la \_\_\_\_\_\_\_\_\_, la \_\_\_\_\_\_\_\_\_ 2014, în două exemplare originale în limbile română, kîrgîză şi rusă, toate textele fiind egal autentice. În cazul apariţiei unor divergenţe la interpretarea prevederilor prezentului Acord textul în limba rusă va fi de referinţă.

|  |  |
| --- | --- |
| **Pentru Guvernul**  **Republicii Moldova** | **Pentru Guvernul**  **Republica Kîrgîze** |